NACRT

OBRAZLOŽENJE
Program utroška sredstava ostvarenih od prodaje, zakupa, dugogodišnjeg zakupa poljoprivrednog zemljišta u vlasništvu Republike Hrvatske i koncesije za ribnjake za 2027. godinu donosi se sukladno članku 49. Zakona o poljoprivrednom zemljištu („Narodne novine“, broj 20/18, 115/18, 98/19, 57/22 i 136/25).
Sukladno navedenom Zakonu, sredstva ostvarena od zakupa i prodaje poljoprivrednog zemljišta u vlasništvu Republike Hrvatske raspoređuju se tako da 25 % pripada državnom proračunu, 10 % proračunu jedinice područne (regionalne) samouprave, a 65 % proračunu jedinice lokalne samouprave na čijem se području poljoprivredno zemljište nalazi.
Sredstva koja pripadaju proračunu Općine Vojnić namjenski se koriste za aktivnosti i programe propisane Zakonom o poljoprivrednom zemljištu, a osobito za podmirenje troškova provedbe postupaka raspolaganja poljoprivrednim zemljištem, geodetsko-katastarske usluge, uređenje poljoprivrednog zemljišta te uređenje ruralnog prostora i ruralne infrastrukture povezane s poljoprivredom.
U Proračunu Općine Vojnić za 2027. godinu planirana su sredstva u ukupnom iznosu od 39.814,00 eura, a njihovo korištenje planirano je za sljedeće namjene:
Geodetsko-katastarske usluge u iznosu od 6.636,00 eura, za obavljanje geodetskih i katastarskih poslova potrebnih za provedbu postupaka raspolaganja poljoprivrednim zemljištem i sređivanje imovinskopravnih odnosa.
Naknade članovima povjerenstva u iznosu od 2.654,00 eura, za naknade povezane s radom povjerenstava u postupcima raspolaganja poljoprivrednim zemljištem.
Javnobilježničke pristojbe u iznosu od 1.327,00 eura, za podmirenje troškova javnobilježničkih usluga i pristojbi nastalih u postupcima raspolaganja poljoprivrednim zemljištem.
Sanacija poljskih puteva u iznosu od 13.270,00 eura, za održavanje, sanaciju i poboljšanje pristupnih puteva do poljoprivrednih površina radi olakšavanja poljoprivredne proizvodnje i dostupnosti poljoprivrednog zemljišta.
Uređenje poljoprivrednih zemljišta u iznosu od 15.927,00 eura, za aktivnosti uređenja i privođenja poljoprivrednog zemljišta njegovoj namjeni te poboljšanje uvjeta za obavljanje poljoprivredne djelatnosti.
Planirana sredstva koristit će se namjenski, u skladu s odredbama Zakona o poljoprivrednom zemljištu i raspoloživim sredstvima Proračuna Općine Vojnić za 2027. godinu.
Provedbom Programa osigurat će se učinkovitije raspolaganje poljoprivrednim zemljištem u vlasništvu Republike Hrvatske, unapređenje uvjeta za obavljanje poljoprivredne proizvodnje te poboljšanje ruralne infrastrukture i ukupnog razvoja poljoprivrede na području Općine Vojnić.

[bookmark: _Hlk24361679]Na temelju članka 49. stavak 3. i 4. Zakona o poljoprivrednom zemljištu („Narodne novine“, broj 20/18, 115/18, 98/19, 57/22 i 136/25), i članka 30. Statuta Općine Vojnić („Službeni glasnik Općine Vojnić“, broj 01/21 i 03/25), Općinsko vijeće Općine Vojnić na ___ sjednici održanoj dana ________ 2026. godine, usvojilo je 


PROGRAM
 UTROŠKA SREDSTAVA OSTVARENIH OD PRODAJE, ZAKUPA, DUGOGODIŠNJEG ZAKUPA POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE 
I KONCESIJE ZA RIBNJAKE U 2027. GODINI


Članak 1. 
Ovim Programom utroška sredstava ostvarenih od prodaje, zakupa, dugogodišnjeg zakupa poljoprivrednog zemljišta u vlasništvu Republike Hrvatske i koncesije za ribnjake u 2027. godini (u daljem tekstu: Program), utvrđuje se raspored utroška sredstava ostvarenih  od prodaje, zakupa, dugogodišnjeg zakupa poljoprivrednog zemljišta u vlasništvu Republike Hrvatske i koncesije za ribnjake u 2027. godini.

Članak 2.
Prihod od zakupa i prodaje dugogodišnjeg zakupa poljoprivrednog zemljišta u vlasništvu Republike Hrvatske planira se u Proračunu Općine Vojnić za 2027. godinu u ukupnom iznosu od  39.814,00 eura.
Sredstva iz stavka 1. ovog članka koristit će se za financiranje provedbe Programa raspolaganja poljoprivrednim zemljištem u vlasništvu Republike Hrvatske na području općine Vojnić na način koji je definiran u članku 49. stavku 3 Zakona o poljoprivrednom zemljištu („Narodne novine“, broj 20/18, 115/18, 98/19, 57/22 i 136/25).

Članak 3.
U 2027. godini prihodi ostvareni od prodaje, zakupa, dugogodišnjeg zakupa poljoprivrednog zemljišta u vlasništvu Republike Hrvatske i koncesije za ribnjake utrošiti će se na sljedeće:


	Aktivnost broj
	Naziv aktivnosti
	Plan 2027.
EUR

	A100006
	Program utroška sredstava od prodaje i zakupa poljoprivrednog zemljišta
	39.814,00

	
	Geodetsko-katastarske usluge
	6.636,00

	
	Naknade članova povjerenstva
	2.654,00

	
	Javnobilježničke pristojbe
	1.327,00

	
	Sanacija poljskih puteva
	13.270,00

	
	Uređenje poljoprivrednih zemljišta
	15.927,00

	Izvor
	Prihod od prodaje nefinancijske imovine
	

	
	SVEUKUPNO
	39.814,00



Članak 4.
Ovaj Program stupa na snagu osmog dana od dana objave u „Službenom Glasniku Općine Vojnić“, a primjenjuje se od 01. siječnja 2027. godine.  

